kardosdrur/scandi-wiki huggingface dataset:
VC-1

VC-1 er det uofficielle navn for SMPTE 421M video codec standarden, oprindeligt udviklet af Microsoft. Den blev udgivet den 3. april, 2006 af SMPTE. Det er nu en officielt understøttet standard i HD DVD, Blu-ray og Windows Media Video 9 specifikationerne.

Format 
VC-1 er en videreudvikling af den konventionelle DCT-baserede video codec-design tidligere set i H.261, H.263, MPEG-1, MPEG-2 og MPEG-4 Part 2. Det er anerkendt som et alternativ til den seneste ITU-T og MPEG video codec standard kendt som H.264/MPEG-4 AVC. VC-1 understøtter kodning af interlacet video og progressiv kodning. Hovedformålet med VC-1 var oprindeligt at undestøtte interlacet og progressiv video sådan så man kunne lagre interlacet video uden først at konvertere det til progressiv kodning. Dette har gjort formatet mere attraktivt til massemedier og andre professionelle i videoindustrien.

Oprindeligt blev VC-1 anset som et Microsoft produkt, men der er faktisk 15 firmaer bag VC-1 patentet (i august 2006). Da VC-1 er en SMPTE standard kan den frit implementeres af alle, men man skal dog teoretisk set betale licensafgifter til MPEG LA LLC eller dets medlemmer, da de påstår at have patenter på formatet.

Både HD DVD og Blu-ray har medtaget VC-1 som videostandard, hvilket betyder at alle deres videoafspilningsenheder vil være i stand til at dekode og afspille video komprimeret med VC-1. Windows Vista understøtter delvist HD DVD afspilning da det har en VC-1 decoder og nogle af de relaterede komponenter som er nødvendige for afspilning af VC-1 kodede HD DVD film.

Microsoft har udvalgt VC-1 som det officielle Xbox 360 video codec, og spiludviklere kan dermed bruge VC-1 til full motion video i spil. Efter en opdatering den 31 oktober 2006 kan folk nu afspille alle typer Windows Media Video på deres Xbox 360 fra optiske medier, USB-sticks, eller streame det fra deres PC vha. Windows Media Connect/Windows Media Player 11. På denne måde kan alle Xbox 360 ejere afspille VC-1 film.

FFmpeg-projektet har en fri VC-1 decoder.

Henvisninger 

Video codecs
DJ Yella

DJ Yella (født Antoine Carraby den 11. december 1967) er en amerikansk rapper der var med til at stifte gruppen N.W.A.(Niggas With Attitude) sammen med Eazy-E, MC Ren, Dr.Dre,Ice Cube, Arabian Prince og
DJ Yella og resten af gruppen producerede deres musik i Eazy-Es garage. Musikken blev kaldt for Gangsta Rap, og inspirerede mange ghettoer.

Udgivelser 
 One Mo Nigga ta Go (1996)

Eksterne henvisninger 

Hiphoppere fra USA
VM i bandy 1969

Verdensmesterskabet i bandy 1969 var det 6. VM i bandy gennem tiden, og mesterskabet blev arrangeret af Federation of International Bandy. Turneringen skulle egentlig være afviklet i Norge, men i protest mod Sovjetunionens indgriben i foråret i Prag i 1968 valgte nordmændene at frasige sig værtskabet og melde afbud til VM. Dermed fik mesterskabet kun deltagelse af tre hold, og Sverige overtog VM-værtskabet. Kampene blev spillet i byerne Vänersborg, Lidköping, Örebro, Uppsala, Katrineholm samt i Nässjö i perioden 8. – 16. februar 1969.

Mesterskabet blev vundet af de forsvarende verdensmestre fra Sovjetunionen, som gik ubesejret gennem turneringen, foran værtslandet Sverige med Finland på tredjepladsen. Det var Sovjetunionens 6. VM-titel i træk, og den sovjetiske sejr var en del af en stime på 11 VM-guld i træk. Sverige vandt sølv og Finland bronze for anden gang i VM-historien.

Resultater 

For første gang blev VM afviklet som en dobbeltturnering, så alle tre hold mødte hinanden to gange. Sejre gav 2 point, uafgjorte 1 point, mens nederlag gav 0 point.

Kilder/eksterne henvisninger 
 Bandysidan.nu – World Championships 1968/69
 Bandytipsets Arkiv – 1969 Bandy World Championships

Noter 

1969
Sport i 1969
Den ukendte soldats grav

Den ukendte soldats grav er en som regel national og ceremoniel grav med rester af en uidentificeret soldat, der er faldet på slagmarken. Som regel indeholder monumenterne rester af mindst en falden soldat. Udtrykket og skikken har skandinavisk udspring; det antages, at det første mindesmærke af denne type er monumentet i Fredericia i Danmark. Det er monumentet Landsoldaten, som blev skabt i 1849 over en ukendt soldat, som var faldet i kamp mod Tyskland i Treårskrigen. Den inspirerede til et lignende monument nogle år senere efter krigen 1864, hvor udtrykket en ukendt soldat blev brugt første gang i den betydning.

Referencer 

Ukendte soldats grav, Den
VM i bandy 1967

Verdensmesterskabet i bandy 1967 var det femte VM i bandy, og mesterskabet blev arrangeret af Federation of International Bandy. Turneringen havde deltagelse af fire hold og blev afviklet i byerne Helsinki, Lappeenranta, Mikkeli, Oulu og Varkaus i Finland i perioden 14. – 19. februar 1967.

Mesterskabet blev vundet af de forsvarende verdensmestre fra Sovjetunionen foran værtslandet værtslandet Finland med Sverige på tredjepladsen. Det var Sovjetunionens 5. VM-titel i træk, og den sovjetiske sejr var en del af en stime på 11 VM-guld i træk. Finland vandt VM-sølv for tredje gang i VM-historien, mens bronzemedaljerne var Sveriges fjerde.

Turneringen blev præget af stor jævnbyrdighed mellem Sovjetunionen, Finland og Sverige, hvis indbyrdes kampe alle tre endte uafgjort. Samtidig formåede alle tre hold at besejre Norge, så alle fire hold endte på fire point. Sovjetunionen vandt derfor i praksis verdensmesterskabet, fordi holdet havde vundet større over Norge end de to andre hold.

Resultater 

De fire hold spillede en enkeltturnering alle-mod-alle, så alle holdene mødte hinanden én gang. Sejre gav 2 point, uafgjorte 1 point, mens nederlag gav 0 point.

Kilder/eksterne henvisninger 
 Bandysidan.nu – World Championships 1966/67
 Bandytipsets Arkiv – 1967 Bandy World Championships

Noter 

1967
Sport i 1967
Gewehr 98

Mauser Gewehr 98 (ofte forkortet G98, Gew 98 eller M98) er et tysk boltmekanisme Mausergevær, der bruger ammunition fra et internt magasin med plads til 5 patroner. Det var i brug af den tyske hær fra 1898 til 1935, hvor det blev erstattet af Karabiner 98k. Gewehr 98 bruger 7,92x57 mm patroner og var et avanceret infanterivåben, der også hurtigt blev brugt i M1903 Springfield, M1917 Enfield og Arisaka. Gewehr 98 erstattede det tidligere Gewehr 1888, der var Tysklands tidligere standardvåben, og blev første gang brugt i kamp under Bokseropstanden og var det primære våben for infanterister under første verdenskrig. Det blev også brugt af det Osmanniske Rige og af spanske nationalister. Mange er blevet konverteret til sportsbrug.

Rifler
Våben fra Tyskland
VM i bandy 1965

Verdensmesterskabet i bandy 1965 var det fjerde VM i bandy, og mesterskabet blev arrangeret af Federation of International Bandy. Turneringen havde deltagelse af fire hold og blev afviklet i byerne Moskva, Ivanovo, Arkhangelsk, Sverdlovsk og Kursk i Sovjetunionen i perioden 21. – 27. februar 1965.

Mesterskabet blev vundet af de forsvarende verdensmestre fra værtslandet Sovjetunionen foran Norge med Sverige på tredjepladsen. Det var Sovjetunionens fjerde VM-titel i træk, og den sovjetiske sejr var en del af en stime på 11 VM-guld i træk. Norge vandt VM-medalje for første gang, mens bronzemedaljerne var Sveriges tredje.

Eftersom både Finland og Sverige sluttede med to point opstod der diskussion om hvilket hold, som havde vundet bronzemedaljer. Finland argumenterede for, at de var bedre end Sverige i indbyrdes opgør og derfor burde rangeres foran Sverige, mens Sverige mente at målforskel i alle kampe gik forud for indbyrdes opgør. Til sidst besluttede juryen, at målforskel skulle afgøre sagen, og Sverige blev tildelt bronzemedaljerne.

Resultater 

De fire hold spillede en enkeltturnering alle-mod-alle, så alle holdene mødte hinanden én gang. Sejre gav 2 point, uafgjorte 1 point, mens nederlag gav 0 point.

Kilder/eksterne henvisninger 
 Bandysidan.nu – World Championships 1964/65
 Bandytipsets Arkiv – 1965 Bandy World Championships

Noter 

1965
Sport i 1965
Dyssegårdskirken

Dyssegårdskirken er en kirke i Dyssegård Sogn i Gentofte Kommune i (Region Hovedstaden).

Kirken er tegnet af arkitekten Georg Palludan og blev bygget 1957-61 på det højeste punkt i sognet, hvor Dyssegården oprindeligt lå. Kirken er orienteret nord-syd med indgang i nord og alter i syd, og er et eksempel på den funkisstil som gik forud for de helt utraditionelle kirker. Alterprydelsen er et freskomaleri, ‘Kristus stående over de opstandne’, udført af Holmer Trier. I 1991-96 blev kirkens menighedslokaler moderniseret, og der er opført et nyt kapel og mod øst en sognegård med mødelokaler og kontorer.

Historie 
Dyssegården var en bondegård, der senere har navngivet kvarteret og postdistriktet Dyssegård. Gården, der lå i den sydlige del af Gentofte Kommune, blev opført 1769 og brændte ned i 1933. Da gården brændte ned, blev Dyssegårdskirken i stedet opbygget på grunden.

Eksterne kilder og henvisninger 
 Dyssegårdskirken  hos KortTilKirken.dk
 Lokalhistorie om Dyssegård sogn 

Kirker i Gentofte Kommune
Kirker i Helsingør Stift
Kirker i Københavns Amt
Kirken
Hansson & Karlsson

Hansson & Karlsson var en svensk duo bestående af Bo Hansson (orgel) og Jan Carlsson (trommer).

Gruppen var aktiv i slutningen af 1960'erne og spillede instrumental jazzrock og psykedelia. Gruppens musik var baseret meget på improvisation, hvorfor deres liveshows, var meget forskellige og varierede fra tid til anden. Gruppen kan siges at være en tidligt inspiration til svenske progressiv rock. De blev bekendt med Jimi Hendrix og spillede med ham et par gange, blandt andet på klubben Filips i Stockholm. Hendrix var interesseret i duoens musik og indspillede selv et Hansson & Karlsson nummer nemlig kompositionen Tax Free. På et tidspunkt gik Bo Hansson og Janne Carlsson i hver sin retning, Bosse gjorde solokarriere som musiker, mens Janne satsede på i en karriere som skuespiller.

Årsagen til duoen staver sit navn Hansson & Karlsson, trods Jannes efternavn med C, er, at en plakatmaler misforstod duo navn og skrev Karlsson ved K. Bo og Janne mente, at det så godt ud, at de holdes stavemåden.

Albummet Hansson & Karlsson (1998) er en samling, der dog ikke omfatter alt duoen indspillede.

Hansson dæde i 2010. Carlsson døde af leverkræft i august 2017 i en alder af 80.

Diskografi 
 Lidingö airport (single) – 1967
 Monument (LP) – 1967
 P Som I Pop’’ (Papsingle udgivet af Dagens Nyheter) – 1968
 Rex (livealbum) (LP) – 1968
 Gold (LP) – 1969
 Man at the Moon (LP) – 1969
 Hansson & Karlsson'' (compilationsalbum) (CD) – 1998

Referencer

Eksterne henvisninger 
 progg.se  – Biografi
 

Musikgrupper fra Sverige
Leinster House

Leinster House er den tidligere residens for hertugen af Leinster, som siden 1922 har huset Dáil Éireann og siden 1937 Oireachtas, Republikkens Irlands lovgivende forsamling. Før 1922 holdt Royal Dublin Society til i bygningen. Bygningen ligger i Irlands hovedstad Dublin.

Det irske parlament, som blev nedlagt i 1801, holdt til på flere forskellige steder gennem århundreder. Den højeste adelsmand i landet, jarlen af Kildare, fik fra slutningen af det 18. århundrede Leinster House som sin officielle residens, når han var i Dublin. Huset hed først Cill Dare House efter det irske navn for Kildare. Det blev bygget 1745-1748 i en noget anderledes bygningsstil end andre bygninger.

Bygningen var en af de største og mest storslåede bygninger i Dublin. Da Det Hvide Hus i Washington blev bygget, var bygmesteren James Hoban inspireret af Leinster House.

Kort tid før det gamle parlament blev opløst, boede lord Edward FilzGerald på Leinster House. Han blev involveret i oprøret i 1798 og døde senere af de sår, han pådrog sig under en arrestation.

Gennem den anglo-irske traktat af 1921 blev der oprettet et nyt parlament, og den første regering blev den provisoriske regering ledet af W. T. Cosgrave.

Leinster House er blevet udvidet en række gange, sidst i 2000.

Irlands national politik 
Irlands parlament, Oireachtas, omfatter Irlands præsident samt de to kamre, Dáil Éireann (Deputeretkammer) og Seanad Éireann (Senatet). Alle tre har hjemme i Dublin. Præsidentens embedsbolig er Áras an Uachtaráin beliggende i byens største park, Phoenix Park. Boligen var tidligere residens for generalguvernøren i Den Irske Fristat. De to kamre mødes i Leinster House, der har været anvendt til formålet siden dannelsen af fristaten i 1922.

Regeringen har til huse i Government Buildings, en stor bygning, der er skabt af Sir Aston Webb, der også skabte den edwardianske facade på Buckingham Palace. I 1921 mødtes House of Commons for Sydirland i bygningen, og da Den Irske Fristat blev en realitet, gjorde regeringen Government Buildings ved siden af Leinster House til midlertidigt hjemsted for nogle ministerier. Efter nogen tid blev begge bygninger permanente regerings- og parlamentsbygninger.

Irlands politik
Bygninger, konstruktioner og anlæg i Dublin
Nakhitjevan

Nakhitjevan (på aserbajdsjansk Naxçıvan, mere officielt Naxçıvan Muxtar Respublikası) er en autonom republik syd for Kaukasus, som politisk tilhører Aserbajdsjan. Området er en eksklave med Armenien mellem sig og det øvrige land. Nakhitjevan er 5.500 km² stort og har omkring 310.000 indbyggere. Hovedstaden er Nakhitjevan. Foruden mod Armenien i nord og øst grænser Nakhitjevan mod Iran i syd og vest samt mod en lille tyrkisk strimmel mellem Iran og Armenien i nordvest.

Se også 

Aserbajdsjan
Autonome republikker
Rumelien

Rumelien (tyrkisk: Rumeli – "Romerlandet") er betegnelsen som fra 1400-tallet kom i brug om den europæiske del af Det Osmanniske Rige, dvs. Balkan. I det 11. og 12. århundrede blev navnet også brugt om Anatolien, da dette var land som tyrkerne havde erobret fra Det Østromerske Rige.

Senere blev navnet mere specifikt brugt om en provins bestående af centrale Albanien og vestlige Makedonien, med Manastir som hovedstad. Efter administrative reformer i 1870'erne ophørte Rumelien med at eksistere som politisk inddeling.

Ved Berlin-traktaten 1878 blev Østrumelien gjort til en autonom provins i Det Osmanniske Rige, men efter en fredelig revolution den 18. september 1885 blev Østrumelien forenet med Bulgarien.

I dag ses betegnelsen Rumeli brugt om den europæiske del af Tyrkiet, dvs. provinserne Edirne, Kirklareli og Tekirdag, og den østlige del af provinsen Istanbul.

Tyrkiets historie
Kreml (Moskva)

Kreml i Moskva (, ) er et historisk fæstningsværk midt i Ruslands hovedstad Moskva, med udsigt til Moskvafloden i syd, Vasilij-katedralen (som ofte fejlagtigt anses som en del af eller hele Kreml) og Den Røde Plads (øst) Alexanderhaven (vest). Kreml blev optaget på UNESCOs verdensarvsliste i 1990 i henhold til kriterierne i, ii, iv, vi Moskva Kreml er den mest kendte Kreml () og består af fire paladser (blandt andet Terem-paladset), fire katedraler (blandt andet Uspenskijkatedralen), omringet af Kremlmuren med Kremltårnet. Komplekset repræsenterer samtidig den russiske og tidligere sovjetiske politiske magt, og er residens for den russiske præsident.

Referencer

Eksterne henvisninger 

 WikiSatellittbillede af Kreml
 Besøgsguide  
 Rejseguide 
 Grafisk rekonstruktion af Moskvas fæstning i begyndelsen af 1700-tallet
 Grafisk rekonstruktion af Moskvas fæstning i begyndelsen af 1800-tallet

Kreml og den Røde Plads i Moskva
Fæstningsanlæg i Rusland
Kreml
Thomas Linley

Thomas Linley kan henvise til to personer:
 Thomas Linley, den ældre
 Thomas Linley, den yngre
Mozia

Mozia er en italiensk ø vest for Sicilien. Øen kaldes også nogle gange Motya eller San Pantaleo. Øen ligger i et laguneområde sammen med tre andre ubeboede øer og har et areal på ca. 40 hektar. Den kan nås med personfærge fra kysten lidt nord for Marsala.

Øen er kendt som et vigtigt arkæologisk udgravningsområde, idet der her er fundet adskillige rester af en by grundlagt omkring år 700 f.Kr. Byen var en af de vigtigste fønikiske kolonier i Middelhavet. I denne periode var øen helt omgivet af mure, og der var etableret en havn med flådebase og en ebbevej fra Sicilien, som der stadig kan ses rester af. Mozia blev i 397 f.Kr. angrebet af Dionysios af Siracusa, der lagde øen helt i ruiner. Øen var derefter ubeboet indtil starten af det 20. århundrede, hvor den blev købt af den engelske arkæolog Joseph Whitaker, der startede udgravningerne og opførte de bygninger, der i dag kan ses på øen, bl.a. et museum.

Der blev produceret store mængder keramik på øen, som man kan se adskillige eksempler på på øens museum. På museet udstilles også skulpturen Ynglingen fra Mozia, en græsk skulptur fra det 5. århundrede f.Kr., der er fundet på øen. Hele øen fungerer i dag som et slags museum, hvor der er lagt stier rundt mellem de mange udgravninger, bl.a. et stort bassin, eller tidligere inderhavn.

Kilder og henvisninger 

Øer i Italien
Living in C major

Tor+ Saksit udgav sit andet album Living in C Major i februar 2007. På albummet kunne man bl.a. finde super hittet Rak ter (Elsker dig).

Album tracks 
 รักเธอ (Elesker dig)
 อะไรก็ได้ (Lige meget – som i anything)
 ถึงเธอคนนั้น (Personen hun er)
 ปิดๆ เปิดๆ (åben alle) 
 เฉียด (Gå)
 ไม่มีวันอยู่แล้ว (nr. dato eksistere)
 ได้ไหม? (vær sød?)
 ฉันจะไม่ลืม (jeg vil ikke glemme)
 Friends Interlude
 นานานา feat.B5 (forskellige)
 แรงใจ (ved holdenhed)
 First Love (første kærlighed)

Album fra 2007
Willie Colón (flertydig)

Willie Colón har flere betydninger:

 Willie Colón (amerikansk fodboldspiller) – professionel amerikansk fodboldspiller
 Willie Colón – salsamusiker fra Puerto Rico
VM i bandy 1963

Verdensmesterskabet i bandy 1963 var det tredje VM i bandy, og mesterskabet blev arrangeret af Federation of International Bandy. Turneringen havde deltagelse af fire hold og blev afviklet i byerne Nässjö, Karlstad, Katrineholm, Uppsala, Västerås og Stockholm i Sverige i perioden 20. – 24. februar 1963.

Mesterskabet blev vundet af de forsvarende verdensmestre fra Sovjetunionen foran Finland med værtslandet Sverige på tredjepladsen. Det var Sovjetunionens tredje VM-titel i træk, og den sovjetiske sejr var en del af en stime på 11 VM-guld i træk.

Resultater 

De fire hold spillede en enkeltturnering alle-mod-alle, så alle holdene mødte hinanden én gang. Sejre gav 2 point, uafgjorte 1 point, mens nederlag gav 0 point.

Kilder/eksterne henvisninger 
 Bandysidan.nu – World Championships 1962/63
 Bandytipsets Arkiv – 1963 Bandy World Championships

1963
Sport i 1963
Johan Djourou

Johannes "Johan" Djourou (født 18. januar 1987 i Abidjan, Elfenbenskysten) er en tidligere schweizisk fodboldspiller af ivoriansk afstamning, der spillede som forsvarsspiller. Han har tidligere spillet for Arsenal, Hannover 96, Hamburger SV, Birmingham og FC Nordsjælland.

Tidlige liv 
Djourou blev født i Elfenbenskystens hovedstad Abidjan, men blev allerede som 1-årig adopteret af en schweizisk kvinde og flyttede til Geneve. Her spillede han som dreng i klubben Etoile Carouge, inden han som 15-årig blev hentet til den engelske Premier League-klub Arsenal F.C., hvor han blev tilnyttet talentafdelingen.

Arsenal F.C. 
Efter i et par år at have været en del af klubbens ungdomsafdeling, blev Djourou inden sæsonen 2004-05 inkluderet i Arsenals førsteholdstrup under manager Arsène Wenger, der også var manden der havde hentet ham til klubben som dreng. Han fik sin debut for London-klubben den 27. oktober 2004 i en Liga Cup-kamp mod Manchester City. I sin første sæson som seniorspiller var han med til at sikre klubben FA Cup-titlen.

Djourou var i sine første år i Arsenals førsteholdstrup kun perifært inde omkring holdet, og Arsene Wenger valgte derfor i august 2007 at udleje ham til en anden Premier League-klub, Birmingham City. Han var udlejet til Birmingham resten af året, inden Arsenal valgte at hente ham tilbage. 

På trods af adskillige salg af – og skader til klubbens etablerede forsvarsspillere har Djourou haft svært ved at tilspille sig en fast plads på holdet. Han står (pr. februar 2009) noteret for 66 optrædener for "The Gunners".

Hamburger SV 
Den 1. juli 2014 skiftede Djourou permanent til klubben, eftersom han havde været udlejet til klubben i den forgængende sæson.

Landshold 
Djourou står (pr. april 2018) noteret for 65 kampe og to scoringer for Schweiz' landshold, som han debuterede for den 1. marts 2006 i en kamp mod Skotland. Han blev udtaget til landets trup til VM i 2006 i Tyskland, samt til EM i 2008 på hjemmebane i Schweiz.

Titler 
FA Cup
 2005 med Arsenal F.C.

Eksterne henvisninger 

Fodboldspillere fra Schweiz
Fodboldspillere fra Arsenal F.C.
Fodboldspillere fra Birmingham City F.C.
Fodboldspillere fra Hannover 96
Fodboldspillere fra Hamburger SV
Fodboldspillere fra Antalyaspor
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
VM i bandy 1961

Verdensmesterskabet i bandy 1961 var det andet VM i bandy, og mesterskabet blev arrangeret af International Bandy Federation. Turneringen havde for første gang deltagelse af fire hold og blev afviklet i byerne Porsgrunn, Stabekk, Mjøndalen, Oslo og Drammen i Norge i perioden 22. – 26. februar 1961.

Værtslandet Norge stillede op til VM for første gang.

Mesterskabet blev vundet af de forsvarende verdensmestre fra Sovjetunionen foran Sverige med Finland på tredjepladsen. Det var Sovjetunionens anden VM-titel i træk, og den sovjetiske sejr var en del af en stime på 11 VM-guld i træk.

Resultater 

De fire hold spillede en enkeltturnering alle-mod-alle, så alle holdene mødte hinanden én gang. Sejre gav 2 point, uafgjorte 1 point, mens nederlag gav 0 point.

Kilder/eksterne henvisninger 
 Bandysidan.nu – World Championships 1960/61
 Bandytipsets Arkiv – 1961 Bandy World Championships

1961
Sport i 1961
VM i bandy 1957

Verdensmesterskabet i bandy 1957 var det første VM i bandy, og mesterskabet blev arrangeret af International Bandy Federation. Turneringen havde deltagelse af tre hold og blev afviklet på Helsinkis Olympiske Stadion i Helsinki, Finland i perioden 28. februar – 3. marts 1957. Oprindeligt var Norge også tilmeldt, men nordmændene valgte at melde afbud i protest mod Sovjetunionens indgreb mod opstanden i Ungarn i 1956.

Torsdag den 28. februar 1957 blev historiens første VM-kamp i bandy spillet på Helsinkis Olympiske Stadion. Finland mødte Sverige og blandt æresgæsterne var Urho Kekkonen, Finlands daværende præsident. I det 3. minut blev det første VM-mål scoret, da den finske center Tauno Timoska bragte hjemmeholdet foran med 1-0. Kort efter udlignede den svenske halfback Tore Wikner, som til daglig spillede i AIK, til 1-1 på et langskud forbi den finske målmand Kalevi Muurinen.  

Sverige bragte sig igen i front efter 28 minutters spil på mål af teknikeren Nisse Wikman fra Lesjöfors, men Finlands Alpo Aho udlignede umiddelbart efter til 2-2. Herefter overtog Finland initiativet, men midt i det finske pres dukkede Hammarbys Leffe Fredblad op gjorde det til 3-2. Inden bolden gik i mål havde den sovjetiske dommer Belov fra Leningrad fløjtet for frislag til Sverige. "Men da Fredblad genfandt balancen og bolden alligevel gik i mål, bestemte jeg mig for at godkende målet. Jeg syntes at det var moralsk rigtigt," forklarede den russiske dommer.

Lige efter pausen udlignede Finlands Alpo Aho, hans andet mål den dag. Og efter en times spil scorede Tauno Timoska sejersmålet for Finland, 4-3. Målskytten blev så glad at han kastede sin stav højt op i luften. Men det kunne den sovjetiske dommer ikke lide og gav ham derfor en advarsel. Timoska reagerede med at omfavne dommeren!

I den næste kamp spillede Sverige uafgjort 2-2 med Sovjetunionen. Turneringens sidste kamp mellem Finland og Sovjetunionen blev derfor afgørende for mesterskabet. Den blev spillet i pragtfuldt vintervejr den 3. marts. Hele 14.369 tilskuere så Sovjetunionen spille rigtig propagandabandy i storsejren på 6-1. Mesterskabet blev dermed vundet af Sovjetunionen (3 point) foran Finland (2 point) med Sverige (1 point) på tredjepladsen. Det skulle vise sig at være Sovjetunionens første VM-titel i en stime på 11 VM-guld i træk.

Resultater 

De tre hold spillede en enkeltturnering alle-mod-alle, så alle holdene mødte hinanden én gang. Sejre gav 2 point, uafgjorte 1 point, mens nederlag gav 0 point.

Kilder / eksterne henvisninger 
 Bandysidan.nu – World Championships 1956/57
 Bandytipsets Arkiv – 1957 Bandy World Championships

Noter 

1957
Sport i 1957